Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 702

10. évfolyam Ügyviteli szakmai alapozó ismeretek 111 óra Ügyviteli szakmai alapozó gyakorlatok 148 óra Elmélet és gyakorlat 259 óra ÜGYVITELI SZAKMAI ALAPOZÓ ISMERETEK 9–10. évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. Az Ügyviteli szakmai alapozó ismeretek oktatásának alapvetõ célja az ügyvitel szakmacsoport általános ismereteinek, összefüggéseinek elsajátítása, a készségek, képességek fejlesztése, valamint olyan ismeretrendszer, tudás és alkalmazási ismeretek kialakítása, amely megalapozza és formálja az ügyvitel szakmacsoporthoz szükséges szemléletet. Készítse fel a tanulókat az önálló és csoportban történõ tevékenységekre. Az ügyvitel szakmacsoport sokszínû, aktív tanulói magatartást és tanulási élményeket eredményezõ bemutatásával keltse fel a tanulók érdeklõdését a szakmacsoport iránt. Alakítsa ki a tanulók pályájának folyamatos tervezését, és erõsítse azt. A „B” változatú kerettanterv célja a megalapozott elméleti ismeretekkel és tanulói képességekkel belépõ, jobban terhelhetõ tanulók mûveltségének továbbfejlesztése. Az elméleti oktatás célja a szakképzésbe való belépéshez szükséges mûveltség megalapozása. A Gazdasági környezetünk oktatásának célja, hogy készítse elõ a gazdasági ismereteket. A tanulók legyenek képesek saját helyzetük és céljaik meghatározására. A gazdaság mûködésének bemutatásával, a gazdaságban végbemenõ alapfolyamatok megértetésével formálja a tanulók gazdasági szemléletét. Az alapfogalmak megtanításával tegye lehetõvé a gazdasági alapösszefüggések felismerését és alkalmazását a gyakorlatban. Alakítsa ki a tanulókban a logikus gondolkodás képességét, az ok-okozati összefüggések felismerését. Készítse fel a tanulókat az önálló és csoportban történõ munkavégzésre is. Fontos, hogy ismerjék a szakmacsoporthoz kapcsolódó szakcsoportok és képesítések rendszerét, és ezen belül el tudják magukat helyezni, meg tudják különböztetni az iskolai és a munkaerõ-piaci szakképzési lehetõségeket. A Kommunikációs és viselkedéskultúra oktatásának célja, hogy járuljon hozzá a tanulók pozitív élményeken alapuló és eredményes munkavégzéséhez, a szakiskolai évek nyújtsanak segítséget ahhoz, hogy a tanulók hosszabb távú szakmai perspektívákban gondolkozzanak, és ezen belül individuális célokat is fogalmazzanak meg. Fontos az eltérõ ismeretekkel és gyakorlattal rendelkezõ tanulók általános ismereteinek kiegészítése, szintre hozása. Segítse elõ, hogy a tanulók a közösségbe (osztály, munkahely) be tudjanak illeszkedni, jól érezzék magukat a magánéletben is. Feladata azon személyi attitûdök kialakítása, amelyek a társadalmi együttélés folyamán, de a szolgáltató szektorban is kiemelten fontosak. Hozza felszínre és fejlessze a tanulók beleélõ képességét, amely így fokozatosan elõsegíti szocializációjukat a magánéletben, valamint a munkahelyen. A Mindennapi ismeretek tanításának célja, hogy a tanulók olyan ismeretekhez jussanak, amelyek az élet minden területén hasznosíthatók. Tegye képessé a tanulókat ügyeik intézésére. Baleset, tûz esetén ismerjék teendõiket, legyenek képesek a nyugodt, higgadt viselkedésre, a további károsodás kivédésére. A Jogi alapismeretek tanításának célja, hogy a tanulók sajátítsák el azokat a jogi alapfogalmakat, amelyekkel a mindennapi életben és a késõbbi munkavállalás során találkoznak. Tegye képessé õket a megtanult gazdasági és jogi fogalmak szakszerû használatára, és a szakmai tantárgyak tanulásánál annak hasznosítására. Fejlesztési követelmények A tárgy tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ gondolkodás, az önálló ismeretszerzés, az ismeretek alkalmazási képessége. Fejlessze a szóbeli és írásos szakmai kommunikációs képességeket, a különbözõ kommunikációs eszközök tudatos használatát, hogy a tanulók megfelelõ szakmai szókincs birtokában képesek legyenek gondolataikat szóban vagy írásban kifejezni, írásos munkáikban törekedjenek az igényes külalakra. A tantárgyi tevékenység során szokjanak hozzá a tanulók a számítástechnikai eszközök használatához. Alakuljon ki a tanulókban az önálló szakmai tanulás, feladatmegoldás igénye, érezzék meg a tanulási eredmények, sikerek értékét, örömét. A tantárgyi tevékenység végzése során folyamatosan erõsödjék a tanulási és szakmai motiváció, váljon tudatos döntéssé a szakmaválasztás. Ismerjék meg a szakmai tevékenységek végzéséhez szükséges magatartási szabályokat, magatartásformákat, amelyeket a mindennapi életben is alkalmazhatnak. A tantárgy tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretszerzés, az ismeretek alkalmazási képessége. Alakuljon ki, fejlõdjön, erõsödjön meg a tanulók saját szakmai munkájukkal kapcsolatos igényessége, munkájuk legyen átgondolt, célszerû, eredményes. A szakmai tanulmányi tevékenység által alakuljon ki, fejlõdjön, erõsödjön a szakmához, a választott munkához, életpályához való kötõdésük. A tanulók szeressék a természetet, tiszteljék annak értékeit, ismerjék fel és utasítsák el a környezetszennyezõ, természetkárosító tevékenységeket, az ilyen magatartást. Gazdasági környezetünk: A tanulók tudják megmagyarázni a család szerepét, a gazdasági egységek formáit, szerepét, mûködését, felépítését. Ismerkedjenek meg a pályatervezés fogalmával, amely alapuljon a szakmai ismeretek és a munkaerõ-piaci ismeretek összhangján. Kommunikációs és viselkedéskultúra: A tanulók legyenek tisztában a társadalmi együttélés szabályaival, fontosságával. Fogalmazzák meg a szakmacsoporthoz kapcsolódó életcélokat, váljék világossá számukra, hogy a szakmai karrier kialakítása nem egyszeri döntés eredménye. Legyenek képesek alkalmazkodni az eltérõ szerepkörben jelentkezõ feladatok megoldásához. Mindennapi ismeretek: A tanulók legyenek képesek hivatalos ügyek intézésére. Tudják vészhelyzetben felmérni és betartani kompetenciájuk határait, logikusan, nyugodtan cselekedni. Tudjanak az alkalomhoz illõen megjelenni, viselkedni. Jogi alapismeretek: A tanulók legyenek képesek eligazodni az alapvetõ jogi kérdésekben.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes